*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 19ης Ιανουαρίου 1988

για τη βελτίωση της αποτελεσματικότητας των γεωργικών διαρθρώσεων στην Ομοσπονδιακή Δημοκρατία της Γερμανίας το 1987 σύμφωνα με τον κανονισμό (ΕΟΚ) αριθ. 797/85 του Συμβουλίου

(Το κείμενο στη γερμανική γλώσσα είναι το μόνο αυθεντικό)

(88/152/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1760/87 (2), και ιδίως το άρθρο 25 παράγραφος 3,

Εκτιμώντας:

ότι, σύμφωνα με τις διατάξεις του άρθρου 24 παράγραφος 4 του κανονισμού (ΕΟΚ) αριθ. 797/85, η κυβέρνηση της Ομοσπονδιακής Δημοκρατίας της Γερμανίας ανακοίνωσε τις νομοθετικές, κανονιστικές και διοικητικές διατάξεις που αναφέρονται στο παράρτημα της παρούσας απόφασης·

ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή οφείλει να αποφασίσει εάν, ανάλογα με το κατά πόσον είναι σύμφωνες οι νομοθετικές, κανονιστικές και διοικητικές διατάξεις που αναφέρθηκαν με τις διατάξεις του κανονισμού (ΕΟΚ) αριθ. 797/85 και λαμβανομένων υπόψη των στόχων του παρόντος κανονισμού, καθώς και την απαραίτητη διασύνδεση μεταξύ των διαφόρων μέτρων, πληρούνται οι όροι για τη χρηματοδοτική συμμετοχή της Κοινότητας·

ότι οι εν λόγω νομοθετικές, κανονιστικές και διοικητικές διατάξεις ανταποκρίνονται στους όρους και στόχους του κανονισμού (ΕΟΚ) αριθ. 797/85 έτσι ώστε λαμβανομένου υπόψη του βαθμού συμφωνίας τους με τις διατάξεις του εν λόγω κανονισμού, αιτιολογείται η διαπίστωση ότι πληρούνται οι όροι για χρηματοδοτική συμμετοχή της Κοινότητας στα επιλέξιμα μέτρα δυνάμει του εν λόγω κανονισμού·

ότι ζητήθηκε η γνώμη της επιτροπής του ΕΓΤΠΕ σχετικά με τις χρηματοδοτικές πτυχές·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι νομοθετικές, κανονιστικές και διοικητικές διατάξεις που αναφέρονται στο παράρτημα της παρούσας απόφασης και που ανακοινώθηκαν από την κυβέρνηση της Ομοσπονδιακής Δημοκρατίας της Γερμανίας, σύμφωνα με τον κανονισμό (ΕΟΚ) αριθ. 797/85, πληρούν τους όρους για χρηματοδοτική συμμετοχή της Κοινότητας το 1987 στα επιλέξιμα μέτρα δυνάμει του εν λόγω κανονισμού.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 19 Ιανουαρίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 93 της 30. 3. 1985, σ. 1.

(2) ΕΕ αριθ. L 167 της 26. 6. 1987, σ. 1.

ΠΑΡΑΡΤΗΜΑ

Κατάλογος των νομοθετικών, κανονιστικών και διοικητικών διατάξεων που εφαρμόσθηκαν στην Ομοσπονδιακή Δημοκρατία της Γερμανίας το 1987, οι οποίες αποτελούν το αντικείμενο της παρούσας απόφασης

Ι

- Κανόνες της 12ης Ιανουαρίου 1987 για την ενθάρρυνση των επενδύσεων στις ατομικές γεωργικές εκμεταλλεύσεις καθώς και την ενθάρρυνση του αγροτικού αποικισμού,

- Κανόνες της 12ης Ιανουαρίου 1987 για την ενίσχυση υπέρ των γεωργικών εκμεταλλεύσεων σε μειονεκτικές περιοχές,

- Κανόνες της 12ης Ιανουαρίου 1987 για την ενίσχυση των μέτρων που εφαρμόζονται στον τομέα των δασών.

ΙΙ. ΟΜΟΣΠΟΝΔΑ ΚΡΑΤΙΔΙΑ

Βάδη-Βυτεμβέργη

- Οδηγίες της 2ας Ιουλίου 1984 για την ενθάρρυνση των ενώσεων σχετικά με τη συλλογική χρησιμοποίηση των μηχανών και των υπηρεσιών αντικατάστασης στην έκδοση της 7ης Μαΐου 1985,

- Οδηγίες της 1ης Ιανουαρίου 1986 για την ενίσχυση των επενδύσεων στο πλαίσιο του περιφερειακού προγράμματος του κρατίδιου (οδηγίες Β) στην έκδοση της 10ης Οκτωβρίου 1986,

- Οδηγίες της 20ής Οκτωβρίου 1981 για τις ενισχύσεις στις γεωργικές εκμεταλλεύσεις όσον αφορά τον εκσυγχρονισμό των αμπελιών,

- Οδηγίες της 15ης Νοεμβρίου 1985 για την ενθάρρυνση των επενδύσεων στις γεωργικές εκμεταλλεύσεις σχετικά με την προστασία και βελτίωση του περιβάλλοντος,

- Οδηγίες 1987 για την ενθάρρυνση των γεωργικών εκμεταλλεύσεων στις ορεινές περιοχές και σε ορισμένες μειονεκτικές περιοχές (αντισταθμιστικές αποζημιώσεις) στην έκδοση της 24ης Σεπτεμβρίου 1987.

Βαυαρία

- Οδηγίες της 1ης Ιανουαρίου 1983 σχετικά με τους ειδικούς όρους που πρέπει να πληρούνται για τη χορήγηση χρηματοδοτικής ενίσχυσης σύμφωνα με τις διατάξεις του άρθρου 6 παράγραφος 5 του νόμου σχετικά με την προώθηση της βαυαρικής γεωργίας (ενώσεις χρησιμοποίησης μηχανών),

- Οδηγίες της 28ης Φεβρουαρίου 1983 σχετικά με τους ειδικούς όρους που πρέπει να πληρούνται για τη χορήγηση χρηματοδοτικής ενίσχυσης σύμφωνα με τις διατάξεις του άρθρου 6 παράγραφος 5 του νόμου σχετικά με την προώθηση της βαυαρικής γεωργίας (κεντρικοί οργανισμοί υπηρεσιών για ενισχύσεις στις αγροτικές οικογένειες και οργανωμένη γεωργική αλληλοβοήθεια),

- Οδηγίες της 29ης Μαρτίου 1978 για την ενθάρρυνση της εξυγίανσης των χωριών στην έκδοσή της όπως τροποποιήθηκε την 1η Ιουνίου 1986,

- Οδηγίες της 17ης Φεβρουαρίου 1984 και 1ης Οκτωβρίου 1985 για το πιστωτικό πρόγραμμα υπέρ της γεωργικής Βαυαρίας,

- Οδηγίες για την ενθάρρυνση των μέτρων που αποβλέπουν στη συντήρηση του φυσικού χώρου (τμήματα Β και Γ) στην έκδοση όπως τροποποιήθηκε την 1η Αυγούστου 1985,

- Οδηγίες της 28ης Ιουνίου 1984 για την ενθάρρυνση των ενεργειών που αποβλέπουν στην αποθεματοποίηση της κόπρου των εκτροφών κατά τρόπο που να μη ρυπαίνονται οι γεωργικές εκμεταλλεύσεις,

- Οδηγίες της 10ης Μαρτίου 1986 για τις αντισταθμιστικές αποζημιώσεις στις ορεινές περιοχές και στις μειονεκτικές περιοχές.

Βρέμη

- Οδηγίες της 9ης Ιανουαρίου 1975 για την ενθάρρυνση των γεωργικών εκμεταλλεύσεων στις μειονεκτικές περιοχές στην έκδοση για το 1987.

Αμβούργο

- Οδηγίες της 2ας Ιουνίου 1985 για τη χορήγηση επιδοτήσεων στις επενδύσεις υπέρ των γεωργικών εκμεταλλεύσεων,

- Οδηγίες της 11ης Ιουνίου 1986 για την ενθάρρυνση των επενδύσεων στη γεωργία (τμήμα Β) και την ενίσχυση των γεωργικών εκμεταλλεύσεων στις μειονεκτικές περιοχές,

- Οδηγίες της 29ης Δεκεμβρίου 1985 για τη χορήγηση επιδοτήσεων υπέρ των γεωργικών μέτρων.

Έσση

- Οδηγίες της 17ης Ιουλίου 1985 για την ενίσχυση των γεωργικών εκμεταλλεύσεων στις μειονεκτικές περιοχές (οδηγίες σχετικά με τους γεωργούς ορεινών περιοχών) στην έκδοση της 22ας Αυγούστου 1986. Κάτω Σαξωνία

- Οδηγίες για τη χορήγηση ενισχύσεων στις ενώσεις για τη συλλογική χρησιμοποίηση μηχανών στην έκδοση της 10ης Οκτωβρίου 1979,

- Οδηγίες της 29ης Μαΐου 1982 για την ενίσχυση των υπηρεσιών της γεωργικής αλληλοβοήθειας,

- Οδηγίες της 1ης Ιανουαρίου 1985 για τη χορήγηση ενισχύσεων υπέρ των μέτρων που αποβλέπουν στη μείωση των επιβλαβών επιδράσεων,

- Οδηγίες της 24ης Μαρτίου 1987 για την ενίσχυση των γεωργικών εκμεταλλεύσεων στις μειονεκτικές περιοχές της Κάτω Σαξωνίας,

- Οδηγίες για τη χορήγηση επιδοτήσεων υπέρ της βιωσιμότητας των γεωργικών εκμεταλλεύσεων τις οποίες διαχειρίζονται γεωργοί νεαρής ηλικίας.

Βόρειος Ρηνανία - Βεστφαλία

- Οδηγίες της 12ης Απριλίου 1985 για τη χορήγηση επιδοτήσεων υπέρ των επενδύσεων στη μη ρυπαντική ζωική παραγωγή στην έκδοση της 20ής Ιανουαρίου 1987,

- Οδηγίες της 7ης Ιουλίου 1986 για την ενίσχυση των γεωργικών εκμεταλλεύσεων στις ορεινές περιοχές και σε ορισμένες μειονεκτικές περιοχές της Βορείου Ρηνανίας - Βεστφαλίας (αντισταθμιστικές αποζημιώσεις).

Ρηνανία-Παλατινάτο

- Απόφαση της 3ης Απριλίου 1984 για την ενίσχυση των ενώσεων συλλογικής χρησιμοποίησης μηχανών και των ομάδων γεωργικής αλληλοβοήθειας στην έκδοση της 24ης Νοεμβρίου 1986,

- Εγκύκλιος της 5ης Σεπτεμβρίου 1983 για την ενίσχυση δημιουργίας ορθολογικών εκμεταλλεύσεων στον τομέα της γεωργίας και της δασοκομίας στην έκδοση της 25ης Οκτωβρίου 1986,

- Εγκύκλιος της 19ης Σεπτεμβρίου 1986 για τις ενισχύσεις στους γεωργούς υπέρ επενδύσεων σε εκμεταλλεύσεις που αποσκοπούν στη μείωση της ρύπανσης του περιβάλλοντος,

- Εγκύκλιος της 3ης Ιουλίου 1986 για την ενίσχυση επενδύσεων στις ατομικές εκμεταλλεύσεις για την παραγωγή σιτηρών και οσπρίων,

- Εγκύκλιος της 5ης Ιουνίου 1986 για την ενίσχυση των γεωργικών εκμεταλλεύσεων στις μειονεκτικές περιοχές (αντισταθμιστικές αποζημιώσεις),

- Εγκύκλιος του Μαΐου 1987 για τη χορήγηση επιδοτήσεων σε επενδύσεις που αποσκοπούν στην ορθολογική διαχείριση της αμπελοκαλλιέργειας σε πλαγιές.

Σάαρ

- Οδηγίες της 5ης Ιουνίου 1973 για τη ρύθμιση μεταξύ των γεωργικών εκμεταλλεύσεων,

- Οδηγίες της 1ης Σεπτεμβρίου 1972 για τη χορήγηση επιδοτούμενου επιτοκίου με σκοπό την προώθηση της γεωργίας στην έκδοση της 17ης Δεκεμβρίου 1984,

- Οδηγίες του Υπουργείου Οικονομικών της 13ης Ιουνίου 1986 για τη χορήγηση αντισταθμιστικών αποζημιώσεων στις γεωργικές εκμεταλλεύσεις σε ορισμένες μειονεκτικές περιοχές.

Schleswig-Holstein

- Οδηγίες της 17ης Δεκεμβρίου 1982 για την ενίσχυση των οικοδομικών έργων στις κτηνοτροφικές εκμεταλλεύσεις βοοειδών και χοιροειδών (ενισχύσεις στις επενδύσεις του κρατιδίου),

- Οδηγίες της 2ας Απριλίου 1985 για την ενίσχυση ενεργειών υπέρ της αποθεματοποίησης των ζωικών απορριμμάτων χωρίς να προκαλείται ρύπανση και της μείωσης της ρύπανσης από τις δυσοσμίες (προώθηση της προστασίας του γεωργικού περιβάλλοντος),

- Οδηγίες της 20ής Φεβρουαρίου 1981 για την ενίσχυση της οργανωμένης γεωργικής αλληλοβοήθειας στην έκδοση της 6ης Φεβρουαρίου 1986,

- Οδηγίες της 9ης Ιουνίου 1985 για την ενίσχυση της δασοκομίας - πρόγραμμα ενθάρρυνσης του κρατιδίου στην έκδοση της 19ης Δεκεμβρίου 1986,

- Οδηγίες της 2ας Ιανουαρίου 1986 για την προώθηση των μέτρων εμφύτευσης με σκοπό την εξασφάλιση των μέτρων ρύπανσης,

- Οδηγίες της 23ης Οκτωβρίου 1986 για την ενίσχυση των γεωργικών εκμεταλλεύσεων στις μειονεκτικές περιοχές βάσει του έργου κοινού συμφέροντος «βελτίωση των γεωργικών διαρθρώσεων και της προστασίας των πλαγιών.